Første pakke, som kommer til Danmark om søndagen bliver sendt ud til omdeling om mandagen. Jeg venter spændt på pakken, men som jeg mange gange før har oplevet får jeg en besked kl. ~17 om at pakken er blevet henlagt til næste dag. Fint nok tænker jeg - så venter jeg da bare til næste dag, no big deal. 

Næste dag sidder jeg pænt på min stol og venter på at min dejlige pakke ankommer - jeg ringer til PostDK kundeservice og får fat i Bjarne, som pænt fortæller mig at den er blevet scannet og er ude og køre med postbilen i øjeblikket, og hvis jeg ikke får den inden kl. 17 skal jeg ringe igen. Klokken bliver så fem og jeg ringer ind til PostDK igen. 

Den venlige dame jeg så får fat i giver mig besked om at den så vil komme ud med aftensomdelingen. Jeg venter med spænding, og bliver utålmodig et par timer senere ved otte-tiden. Jeg ringer så ind igen og får denne gang at vide at der ikke er nogen aftenomdeling i mit område, og der desuden ikke er blevet scannet noget nyt på min pakke. Hun beder mig om at ringe så tidligt som muligt dagen efter, for at jeg er sikker på at den kommer ud den dag.. 

Jeg vælger så at ringe tidligt om morgenen og får besked på at den er med den første omdeling (dagen før var den åbenbart med omdeling #2). Fint tænker jeg, så kommer den nok sammen med min anden pakke som dagen før (tirsdag) også var blevet henlagt til næste dag (onsdag). Pakkeposten ankommer kl. 14:48, men en sjov overraskelse. Jeg får nemlig den ene pakke udleveret, men den anden kender hun ikke noget til, men den kommer nok med den 2. omdeling (fantastisk logistisk arbejde af PostDK). Jeg vælger så at ringe ind til PostDK. Siden at pakken kommer fra tyskland har jeg kun det tyske shipping nummer. De finder dog ud af at pakken er blevet givet et pakkenummer. Yes. Så tracker kundeservice den og siger, at det er rigtigt at den er blevet henlagt dagen før, og hun desuden ikke kan se noget andet. Den er nemlig ikke blevet scannet på omdelingscentralen, hvilket formentlig betyder at den stadig ligger der og flyder. FLOT! 

Hun spørger så om jeg har lyst til at ligge en besked hos omdelingscentralen. Jeg takker dog pænt nej, for 1) jeg ved at det ikke nytter noget og 2) jeg tror ikke de vil tage det så pænt når jeg siger at de er nogle kvajpander. 

Så nu er det onsdag, og jeg har stadig ikke fået min anden pakke, selvom det var meningen at den skulle ha' været kommet i mandags. Ikke engang dele den rundt sammen med min anden pakke til samme addresse kan de finde ud af - virkelig flot.

Kundeservice har dog alt i alt været nogenlunde hele vejen igennem, selvom jeg har fået lidt modstridende kommentarer (nogle siger at der er aftenomdeling, nogle siger at pakken kommer senest kl. 17, mens andre siger den kommer senest kl. 15 - at den så ikke kommer er vel ikke deres skyld)

En anden sjov historie var da jeg ikke var hjemme, og posten så valgte at smide den i døgnposten. Der lå en seddel i postkassen, så jeg kørte med det samme op til der hvor der stod at pakken var, men hovsa, den er der ikke ... jeg ringer til postdanmarks kundeservice, kl. er ca. 18 på en fredag. 

Jeg informerer dem om problemet og de fortæller mig om de sædvanlige ting som at indtaste manuelt (ja tak, har jeg da prøvet). Til slut siger de at de ikke ved hvorfor der ikke sker noget, og da de ikke har adgang til døgnpostsystemet (det skal lige siges at jeg ringer til DØGNPOSTENS 24/7 service lavet specifikt til at supportere folk der har problemer med døgnposten). Det er først på mandag at jeg kan få lov til at snakke med en kundeservicemedarbejder, som har adgang til systemet.

Jeg prøver ikke at koge over og siger okay uden at kommenetere det lidt latterlige koncept af at ha' en 24/7 service som ikke har adgang til deres eget system. Jeg tager hjem uden pakke.

Jeg tænker så at det egentlig var mærkeligt at pakken blev smidt i den døgnpost, nu hvor den plejer at blive smidt i den anden døgnpost der ligger tættere på mig. Jeg gentjekker den seddel som pakkebudet har lagt, men nej, det er der hvor jeg lige har været. 

Med en tanke om PostDK's normale inkompetence tager jeg dog alligevel op til den sædvanlige døgnpost (døgnpost 641, hvor der på sedlen står døgnpost 640, med en helt anden adresse) and guess what, der ligger min pakke. Jeg forundres over dette, men alligevel står der på pakken "døgnpost 640", altså den som jeg lige havde været oppe ved. Ikke kun har pakkebudet altså lagt en forkert seddel i min postkasse, han har også sat et forkert label på, og derefter på en eller måde kunne få adgang til den døgnpost og lagt den derind. FLOT!